**Referat fra generalforsamling 18. maj 2013**

Efter indtagelse af et lækkert pølse- og ostebord samt kaffe og kage (alt sammen bragt til mødet af forskellige velvillige bestyrelsesmedlemmer) indledtes generalforsamlingen med sangen ”Hvor smiler fager den danske kyst” akkompagneret af Henry og Bent. Herefter fik vi et kort, men i vores sammenhæng yderst relevant, foredrag af arkitekt Søren Nielsen fra arkitektfirmaet Vandkunsten. Han talte om emnet: *”Hvad er bæredygtigt byggeri?”*. Et utroligt spændende foredrag om, hvordan man skal bygge bæredygtigt, hvilket bl.a. indebærer, at man udover naturligvis at lade byggeriet være 0-enegimæssigt også skal bygges det, så det kan rives ned – bæredygtigt!

**Generalforsamlingen**

Efter Ditte Wests (DW) velkomst forløb generalforsamlingen således:

1. Valg af dirigent: Ebba Hjorth blev valgt

2. Valg af referent: Thorstein Balle blev valgt

3. Valg af stemmetællere, som dog ikke kom i funktion.

4. Bestyrelsens beretning.

- DW præsenterede bestyrelsen og orienterede om, at Niels Lolle var blevet valgt ind i bestyrelsen i stedet for Mette, som gik ud i utide, og at Kalundborg Kommune havde udpeget Ruth Lundgaard (V) som kommunens repræsentant i bestyrelsen.

Bestyrelsen består således nu af:

Ditte West, Henry Larsen, Niels Lolle, Kaj Jensen, Thorstein Balle (alle valgt af skolekredsen), Jørgen Petterson (udpeget af Beboerforeningen) og Ruth Lundgaard (udpeget af Kalundborg Kommune).

- DW orienterede om bestyrelsens arbejde for så vidt angik:

- konstituering: Ditte West (formand), Thorstein Balle (næstformand), Henry Larsen (kasserer)

- udarbejdelse af forretningsorden for bestyrelsens arbejde

- udvalgsopdeling af arbejdet i tre udvalg: et forretningsplansudvalg (Kaj og Thorstein), et bygningskonceptudvalg (Jørgen og Ditte) og et kontaktudvalg (Henry og Niels)

- den nye hjemmeside

- udarbejdelse af ny brochure

- orienterede om manglende svar på ansøgning af LAG-midler til lønnet

projektkoordinering

- om kontakten til RealDania og udpegning af sagsbehandler

- Jørgen Petterson orienterede om vores oplæg til byggekoncept og tanker om placering af skolen. I øjeblikket kigger vi på grunden over for plejehjemmet og Tyvsbjerg. Ejeren vil gerne sælge. Der skal nu udarbejdes oplæg til kommunalplantillæg og ny lokalplan samt ansøgning til Naturstyrelsen om dispensation fra Strandbeskyttelseslinjen.

- DW orienterede om oplæg til forretningsplan, og Kaj Jensen orienterede om økonomien i oplæg til forretningsplan

- DW fortsatte derefter med orientering om

- kontakter til andre projekter og myndigheder – bl.a. et højskoleprojekt i Berlin – Kunstschule i Basel og Ryslinge Innovationshøjskole. Jyderup Højskole har netop henvendt sig med henblik på samarbejde. Derudover vil vi gerne etablere kontakter til andre europæiske småøer, så vi kan indgå 3-parts samarbejde med henblik på eventuelle EU-ansøgninger.

- medlemstal: 95 (*medlem nummer 100 præmieres med 1 flaske god rødvin* *og medlem nr. 200 med 2!*)

- foreløbige planer for det kommende foreningsår:

\* oplæg til kommunen om ændret kommuneplan

\* arrangement af et symposium i sommeren 2014 med medlemmerne af skolekredsen og folk udefra mhp. at udvikle vores tanker om undervisningsplanen

\* videre arbejde med RealDania og ansøgninger til andre fonde

- Henry Larsen orienterede om regnskabet. Der er stadig samme beløb på kontoen som sidste år, da der ikke har været afholdt nogen udgifter. Dog vil udgifterne til bespisningen ved dette års generalforsamling komme til at trække penge ud af kontoen.

5. Indkomne forslag: ingen

6. Kontingent: Bestyrelsen foreslog samme kontingent som i indeværende foreningsår – nemlig 200 kr. Dette blev vedtaget.

7. Valg af bestyrelse og suppleant. Jf. vedtægterne er der ikke valg til bestyrelsen eller til suppleant i 2013. Dog skulle der vælges en suppleant, da Niels Lolle var indtrådt i bestyrelsen efter Mette. Bestyrelsen foreslog Britt Tipsmark som ny suppleant. Denne indstilling blev fulgt af forsamlingen.

8. Valg af revisor: Perkild valgt igen.

Generalforsamlingen sluttede med, at vi sang ”Når egene knoppes”.